Klaskedo var i bygårder et alternativ til utedo i bakgården slik at brukerne slapp å gå ned trappene og ut. Klaskedo fantes blant annet i Oslo og Bergen. Vannklosett ble i byene introdusert på 1920-tallet. Klaskedoene ble upopulære på grunn av lukt og avgasser som steg opp fra bingen i bunnen av sjakten. Torvstrø i bingen og utlufting over tak søkte å redusere luktplagen. Selve sjakten var vanskelig å holde ren. De første vannklosettene kom rundt 1860 og disse ble etter noen år forbudt på grunn forurensing av Oslofjorden. I 1899 fikk Grand Hotel som den første dispensasjon fra forbudet mot vannklosetter. Klaskedo var særlig vanlig på Oslos østkant.